“ศบค.” เผยไทยป่วย “โควิด” เพิ่ม 1 ราย มาจากอินเดีย ยอดติดเชื้อสะสม 3,403 คน
"ศบค." เผยชายไทยป่วย “โควิด” 1 ราย มาจากอินเดีย เที่ยวบินเดียวกับผู้ป่วยยืนยันก่อนหน้า 21 ราย ยอดติดเชื้อสะสม 3,403 คน
"ศบค." เผยชายไทยป่วย “โควิด” 1 ราย มาจากอินเดีย เที่ยวบินเดียวกับผู้ป่วยยืนยันก่อนหน้า 21 ราย ยอดติดเชื้อสะสม 3,403 คน
26 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 26 ส.ค.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่  ราย เป็นผู้ที่เดินทางมาจากประเทศอินเดีย และเข้าพักในสถานที่เฝ้าระวังที่รัฐจัดให้ (State Quarantine)
โดยผู้ป่วยรายนี้ เป็นชายไทย อายุ 38 ปี อาชีพธุรกิจส่วนตัว เดินทางถึงไทยวันที่ 8 ส.ค. เที่ยวบินเดียวกับผู้ป่วยยืนยันก่อนหน้า 21 ราย State Quarantine ในกรุงเทพมหานคร และตรวจหาเชื้อครั้งที่ 2 ในวันที่ 21 ส.ค. ผลตรวจพบเชื้อ พบว่ามีอาการ คือ มีไข้ ไอ เจ็บคอ อ่อนเพลีย และจมูกไม่ได้รับกลิ่น
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,403 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 466 ราย รักษาหายเพิ่ม 8 ราย รักษาหายแล้ว 3,237 ราย ยังรักษาตัวอยู่ในโรงพยาบาล 108 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย